b'\n_START_ARTICLE_\nDovydas Redikas\n_START_SECTION_\nKarjera\n_START_PARAGRAPH_\nProfesionalo karjer\xc4\x85 prad\xc4\x97jo 2009\xe2\x80\x932010 met\xc5\xb3 sezone Vilniaus \xe2\x80\x9eKK Akademija\xe2\x80\x9e komandoje, kuri rungtyniavo Nacionalin\xc4\x97je krep\xc5\xa1inio lygoje (NKL)._NEWLINE_2010 rugpj\xc5\xab\xc4\x8dio m\xc4\x97nes\xc4\xaf pasira\xc5\xa1\xc4\x97 sutart\xc4\xaf su Vilniaus \xe2\x80\x9eLietuvos rytu\xe2\x80\x9c, v\xc4\x97liau buvo paskolintas Vilniaus \xe2\x80\x9ePerlo\xe2\x80\x9c komandai._NEWLINE_2010\xe2\x80\x932011\xc2\xa0m. sezone Vilniaus \xe2\x80\x9ePerlo" komandoje debiutavo auk\xc5\xa1\xc4\x8diausioje Lietuvos krep\xc5\xa1inio lygoje (LKL)._NEWLINE_2013\xc2\xa0m. spalio m\xc4\x97n. pablog\xc4\x97jus santykiams su Vilniaus \xe2\x80\x9eLietuvos ryto\xe2\x80\x9c vyr. treneriu Dirku Bauermanu \xc5\xbeaid\xc4\x97jas buvo paskolintas Pasvalio \xe2\x80\x9ePieno \xc5\xbevaig\xc5\xbed\xc5\xbei\xc5\xb3\xe2\x80\x9c klubui._NEWLINE_2016 m. bir\xc5\xbeelio pabaigoje u\xc5\xbe teisingo ir s\xc4\x85\xc5\xbeiningo \xc5\xbeaidimo nesilaikym\xc4\x85 buvo metams diskvalifikuotas i\xc5\xa1 LKL var\xc5\xbeyb\xc5\xb3.\n_START_SECTION_\nLietuvos jaunimo rinktin\xc4\x97s\n_START_PARAGRAPH_\n2008 metais kartu su Lietuvos jaunu\xc4\x8di\xc5\xb3 (iki 16 met\xc5\xb3) rinktine Europos \xc4\x8dempionate i\xc5\xa1kovojo aukso medalius._NEWLINE_2010\xc2\xa0m. Lietuvoje vykusiame Europos jauni\xc5\xb3 (iki 18\xc2\xa0m.) \xc4\x8dempionate kartu su Lietuvos jauni\xc5\xb3 (iki 18 met\xc5\xb3) dar kart\xc4\x85 tapo Europos \xc4\x8dempionu._NEWLINE_2011\xc2\xa0m. liep\xc4\x85 Pasaulio jaunimo (U-19) \xc4\x8dempionate Latvijoje su auksine Lietuvos devyniolikme\xc4\x8di\xc5\xb3 rinktine tapo pasaulio \xc4\x8dempionu, be to, buvo vienas lyderi\xc5\xb3._NEWLINE_2012\xc2\xa0m. Slov\xc4\x97nijoje vykusiame Europos jaunimo (iki 20\xc2\xa0m.) \xc4\x8dempionate kartu su Lietuvos jaunimo (iki 20 met\xc5\xb3) rinktine tre\xc4\x8di\xc4\x85 kart\xc4\x85 tapo Europos \xc4\x8dempionu.\n_START_SECTION_\nAsmeninis gyvenimas ir baud\xc5\xbeiamoji byla\n_START_PARAGRAPH_\nDraugavo su fotomodeliu Asta Valentaite. 2017 m. D. Redikas tapo kaltinamuoju, jog 3 metus sistemingai, stambiu mastu vog\xc4\x97 i\xc5\xa1 A. Valentait\xc4\x97s turt\xc4\x85 (papuo\xc5\xa1alus, brangenybes ir kitas vertybes).'